
39. sjednice Vijeća Gradske četvrti Brezovica održane 28. rujna 2020., u objektu Mjesnog odbora Horvati, Horvaćanski trg 2 s početkom u 17,00 sati.

Nazočni članovi Vijeća Gradske četvrti Brezovica: Marina Pucević, Vladimir Iviček, Dario Cerovski,  Vesna Šantek, Damir Dasović, Ivica Mavračić, Irena Poje-Oxenham, Žarko Vučak, Tomo Ferko, Božidar Puljanić i Srećko Tatar.

Nazočni djelatnici Gradskog ureda za mjesnu samoupravu: Milan Kulaš i Kamelia Antonia Pelikon.

Ostali nazočni Vijeće Mjesnog odbora Horvati: Dubravko Herceg, Stjepan Mavračić, Zdravko Harmicar, Božidar Konosić i Marijan Prevendar.

Sjednicu otvara Marina Pucević, predsjednica Vijeća Gradske četvrti Brezovica i pozdravlja sve nazočne.
Predsjednica konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica otvara raspravu o zapisniku 38. sjednice Vijeća Gradske četvrti Brezovica.
Srećko Tatar navodi da se u zapisnik navede da upit u vezi saniranja ulice nakon realizacije priključka u ulici Ašpergeri pošalje i u Zagrebačke ceste a ne samo u ViO i koliko se dugo čeka na odgovor. 
Nakon rasprave, jednoglasno (11“za“) usvojen je zapisnik 38. sjednice.
 
Predsjednica otvara raspravu o prijedlogu dnevnog reda.
Vijeće Gradske četvrti Brezovica jednoglasno (11“za“) donosi sljedeći

dnevni red:

1.Prijedlog zaključka o izmjeni Plana komunalnih aktivnosti Gradske četvrti Brezovica u 2020.

2. Prijedlog zaključka o prijedlogu postavljanja uzdignutih ploha za smirivanje prometa u Potočkoj cesti kod k.br. 38 - 47  

3. Prijedlog zaključka o davanju mišljenja na Prijedlog odluke o izmjeni Odluke o granicama područja i sjedištima gradskih četvrti i Prijedlog odluke o izmjenama i dopuni Odluke o osnivanju mjesnih odbora na području Grada Zagreba

4. Prijedlog zaključka o davanju mišljenja na Nacrt prijedloga odluke o davanju u zakup i na drugo korištenje površina javne namjene

5. Prijedlog zaključka o davanju mišljenja na Nacrt prijedloga odluke o izmjenama i dopunama Odluke o donošenju Detaljnog plana uređenja stambenog naselja na lokaciji Sopnica – Jelkovec

6.  Prijedlog zaključka o davanju mišljenja na Nacrt prijedloga odluke o izradi Urbanističkog plana uređenja Vlaška-Šubićeva-Martićeva-Derenčinova

7. Pitanja, prijedlozi i obavijesti

Ad 1). Prijedlog zaključka o izmjeni Plana komunalnih aktivnosti Gradske četvrti Brezovica u 2020.
Predsjednica Vijeća konstatira da su članovi Vijeća primili Prijedlog te otvara raspravu i obavještava prisutne da su izmjene samo u onom dijelu gdje su gotove situacije.

Žarko Vučak ima upit zašto u izmjeni Plana komunalnih aktivnosti Gradske četvrti Brezovica za 2020. nije uređivanje i asfaltiranje ulice Radovina.  Marina Pucević odgovora da nije od strane Zagrebačkih cesta dostavljen troškovnik i da nema sredstava. Žarko Vučak govori da će pismenim putem uputiti upit zašto nikad nakon realiziranog cjevovoda u ulici Radovina nije asfaltiran prekop.

Ivica Mavračić izražava svoje nezadovoljstvo zašto u Program gradnje nije uvrštena gradnja nogostupa u ulici Horvati, već je uvrštena u Plan komunalnih aktivnosti Gradske četvrti Brezovica. 

Vladimir Iviček predlaže da se u sljedeći rebalans uvrsti asfaltiranje parkirališta ispred crkve u Brezovici.

Nakon rasprave, Vijeće je jednoglasno (11“za“) donijelo Zaključak o izmjeni Plana komunalnih aktivnosti Gradske četvrti Brezovica u 2020., koji je sastavni dio ovoga zapisnika.

Ad 2). Prijedlog zaključka o prijedlogu postavljanja uzdignutih ploha za smirivanje prometa u Potočkoj cesti kod k.br. 38 - 47  

Predsjednica Vijeća konstatira da su članovi Vijeća primili Prijedlog te otvara raspravu.
Srećko Tatar govori da je navedeni prijedlog Vijeće Mjesnog odbora Kupinečki Kraljevec centar odbilo i predložilo da se postave kamere. Predlaže da se za postavljanje uzdignutih ploh kolnika anketiraju  i stanari ulica Milače i Vlašići.
Žarko Vučak govori da se preko uzdignutih ploha ne može prelaziti brzinom 40 km na sat te traži promjenu prometnog znaka ograničenja brzine kog uzdignutih ploha.
Irena Poje Oxenham smatra da se pretjeralo sa uzdignutim plohama u Brezovičkoj cesti i da se trebalo propitati da li ima nekakvo drugačije rješenje.
Marina Pucević zatvara raspravu i povlači s dnevnog reda Prijedlog zaključka o prijedlogu postavljanja uzdignutih ploha za smirivanje prometa u Potočkoj cesti kod k.br. 38-47.

Ad 3). Prijedlog zaključka o davanju mišljenja na Prijedlog odluke o izmjeni Odluke o granicama područja i sjedištima gradskih četvrti i Prijedlog odluke o izmjenama i dopuni Odluke o osnivanju mjesnih odbora na području Grada Zagreba
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

ZAKLJUČAK
      o davanju mišljenja na Prijedlog odluke o izmjeni Odluke o granicama područja i sjedištima  gradskih četvrti i Prijedlog odluke o izmjenama i dopuni Odluke o osnivanju mjesnih odbora  na području Grada Zagreba

1. Na zamolbu Gradskog ureda za mjesnu samoupravu, Vijeće Gradske četvrti Brezovica razmotrilo je Prijedlog odluke o izmjeni Odluke o granicama područja i sjedištima gradskih četvrti i Prijedlog odluke o izmjenama i dopuni Odluke o osnivanju mjesnih odbora na području Grada Zagreba                                                           
    2.  Vijeće je suglasno s prijedlozima iz točke 1. zaključka.
    3.   Ovaj se zaključak dostavlja Gradskom uredu za mjesnu samoupravu.

Ad 4). Prijedlog zaključka o davanju mišljenja na Nacrt prijedloga odluke o davanju u zakup i na drugo korištenje površina javne namjene
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

ZAKLJUČAK
            o davanju mišljenja na Nacrt prijedloga odluke o davanju u zakup i na drugo korištenje  površina javne namjene

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Nacrt prijedloga odluke o davanju u zakup i na drugo korištenje površina javne namjene.
2.  Vijeće je suglasno s Nacrtom prijedloga iz točke 1. zaključka.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.

Ad 5). Prijedlog zaključka o davanju mišljenja na Nacrt prijedloga odluke o izmjenama i dopunama Odluke o donošenju Detaljnog plana uređenja stambenog naselja na lokaciji Sopnica – Jelkovec
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je većinom glasova (10“za“ , 1“suzdržan“) donijelo 
ZAKLJUČAK
          o davanju mišljenja na Nacrt prijedloga odluke o izmjenama i dopunama Odluke o donošenju  Detaljnog plana uređenja stambenog naselja na lokaciji Sopnica – Jelkovec

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Nacrt prijedloga odluke o izmjenama i dopunama Odluke o donošenju Detaljnog plana uređenja  stambenog naselja na lokaciji Sopnica – Jelkovec
2.  Vijeće je suglasno s nacrtom prijedloga iz točke 1. zaključka.
     3.   Ovaj se zaključak dostavlja Gradskom uredu za strategijsko planiranje i razvoj Grada, 
          Sektoru za prostorno i urbanističko planiranje, Republike Austrije 18.

Ad 6). Prijedlog zaključka o davanju mišljenja na Nacrt prijedloga odluke o izradi Urbanističkog plana uređenja Vlaška-Šubićeva-Martićeva-Derenčinova
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

ZAKLJUČAK
          o davanju mišljenja na Nacrt prijedloga odluke o izradi Urbanističkog plana uređenja   Vlaška-Šubićeva-Martićeva-Derenčinova

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Nacrt prijedloga odluke o izradi Urbanističkog plana uređenja Vlaška-Šubićeva-Martićeva-Derenčinova.
2.  Vijeće je suglasno s nacrtom prijedloga iz točke 1. zaključka.
     3.   Ovaj se zaključak dostavlja Gradskom uredu za strategijsko planiranje i razvoj Grada, 
          Sektoru za prostorno i urbanističko planiranje, Republike Austrije 18.


Ad 7). Pitanja, prijedlozi i obavijesti
Vladimir Iviček ima upit što je sa ishođenjem građevinske dozvole za Područnu školu Kupinečki Kraljevec. Marina Pucević odgovara da je 17. rujna izdana građevinska dozvola za navedeni objekt.

Ivica Mavračić ima upit glede izgradnje nogostupa u ulici Horvati. Problemi su s odvodnjom. Radovi bi trebali biti gotovi do 15. Listopada te potrebno je kontaktirati nadzor.
Ivica Mavračić ima upit što je sa izgradnjom sportske dvorane i osnovne škole u Horvatima. Marina Pucević odgovora da će provjeriti.

Dubravko Herceg smatra da je u Horvatima premalo napravljeno. Ima molbu prema predsjednici Vijeća da vodi računa o izgradnji nogostupa u ulici Horvati i da Vijeće Mjesnog odbora nije dalo pristanak da se radovi izvode iz sredstava Plana komunalnih aktivnosti Gradske četvrti Brezovica za 2020. Marina Pucević odgovara da se nije realiziralo zato što u Planu komunalnih aktivnosti Gradske četvrti Brezovica u 2020. za Mjesni odbor Horvati ima puno izgradnje zacjevljenja oborinske odvodnje za koja je potrebna projektna dokumentacija na čiju se izradu dugo čeka.

Dubravko Herceg predlaže da se nađe rješenje za autobusnu liniju 165 Savski most-Horvati. Stanovnici zaseoka Širanovići i Palijaši su ukidanjem autobusne linije Savski most-Klinča sela ostali zakinuti za gradski prijevoz.

Dubravko Herceg ima molbu da se riješe imovinsko pravni odnosi glede darivanja puta Karasman Stjepana Gradu Zagrebu. Irena Poje Oxenham predlaže da se i ostale ulice koje se koriste kao putevi daruju Gradu i da Grad prihvati takva darivanja.

Srećko Tatar govori da je ukidanjem županijskih linija ZET uštedio 7 km vožnje a nije rješen javni prijevoz u  Kupinečkom Kraljevcu i Horvatima te predlaže da se dogovori sastanak sa županijom te da se pokuša naći rješenje. 

Srećko Tatar ima molbu da se pokuša u proračunu Grada Zagreba osigurati sredstva za katastarsku izmjeru Kupinečkog Kraljevca i Horvata.

Božidar Konosić ima upit što je sa zemljištem na k.č. 946 k.o. Horvati. Marina Pucević odgovora da postupak je u nadležnosti Gradskog ureda za obrazovanje.

Zdravko Harmicar ima molbu da se ubrza postupak izgradnje javne rasvjete u ulici Širanovići koja je uvrštena u Program gradnje.

Žarko Vučak ima molbu da se realizira javna rasvjeta Breberničke ceste iz Programa gradnje. 


Dovršeno u 18:10 sati.

KLASA: 026-03/20-001/51
URBROJ: 251-06-11-8-20-2


Zapisnik vodila				                       Predsjednica Vijeća
Kamelia Antonia Pelikon		                              Gradske četvrti Brezovica
							       Marina Pucević, bacc.oec.









